gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3988, del 27-04-2001 (2001/3412)

Informació pública del pla parcial de millora del sector de sòl urbanitzable PP-16 Malladeta.
---------------------------------------------------------------------------------------------

### Dades del document

Número de DOGV
:   3988

Data del DOGV
:   27-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3412


Organisme emissor
:   Ajuntament de la Vila Joiosa

Tipus de document
:   Anunci

Informació pública del pla parcial de millora del sector de sòl urbanitzable PP-16 Malladeta. [2001/F3412]
  
Per mitjà d'aquest edicte, es fa públic que l'alcalde, en data 27 de març de 2001, amb el número 737, ha dictat la següent resolució, que en el seu apartat dispositiu literalment expressa: «... resolc: 1. Sotmetre a informació pública el pla parcial de millora del sector de sòl urbanitzable detallat PP-16 Malladeta del pla general d'ordenació urbana de la Vila Joiosa (Alacant). El pla parcial modificatiu, i que se sotmet a informació pública per mitjà del present anunci, ha sigut presentat per la mercantil L'Illa de Minos, SL. 2. La informació pública s'anunciarà per mitjà d'edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, amb advertiment de la possibilitat de formular al·legacions durant el termini de 20 dies comptats des de l'última publicació d'aquest edicte. De conformitat amb el que s'estableix en el mencionat article 46.3 de la Llei Reguladora de l'Activitat Urbanística, no és preceptiva la notificació formal i individual als propietaris afectats, però, abans de la publicació de l'edicte, caldrà remetre avís amb el seu contingut al domicili fiscal dels que consten en el cadastre com a titulars de drets afectats per l'actuació proposada. L'exposició al públic d'aquest expedient s'efectua exhibint la seua documentació completa i no els són aplicables les regles de tramitació relatives a la competència entre proposicions juridicoeconòmiques. La dita documentació estarà a disposició dels interessats a les oficines de l'Àrea d'Urbanisme, síties al carrer d'Hernán Cortés, número 2, de la Vila Joiosa, en horari de 09.00 a 14.00 hores...».
  
Contra la present resolució, no es pot interposar cap recurs administratiu ni jurisdiccional, en constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeix indefensió o perjudici irreparable a drets i interessos legítims.
  
El que faig públic a fi de donar compliment al requisit establit en l'article 46.3 de la Llei Reguladora de l'Activitat Urbanística en relació amb els articles 173 i 175 del Reial Decret 201/1998.
Diari Oficial de la Generalitat Valenciana


Sumari del DOGV 4154, del 24-12-2001 (2001/12522)

Informació pública del projecte d'urbanització del programa d'actuació integrada per al desenvolupament de la unitat d'execució de l'avinguda de Juan Bautista Ferreres.
------------------------------------------------------------------------------------------------------------------------------------------------------------------------

### Dades del document

Número de DOGV
:   4154

Data del DOGV
:   24-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12033


Organisme emissor
:   Ajuntament de l'Olleria

Tipus de document
:   Anunci

Informació pública del projecte d'urbanització del programa d'actuació integrada per al desenvolupament de la unitat d'execució de l'avinguda de Juan Bautista Ferreres. [2001/F12260]
  
Per mitjà del Decret d'Alcaldia de 19 d'octubre de 2001 es va aprovar, amb caràcter provisional, el projecte d'urbanització del programa d'actuació integrada per al desenvolupament de la unitat d'execució de l'avinguda de Juan Bautista Ferreres, redactat, d'ofici, per l'arquitecte municipal José M.ª Espí Sánchez, per un import total de 099.467.516 pessetes, IVA inclòs.
  
En compliment del que s'estableix en els articles 34, 53, 59.4.a) i 72.1.a) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet l'expedient a informació pública pel termini de 20 dies, dins dels quals els interessats podran examinar l'expedient i presentar les reclamacions i suggeriments que estimen oportuns.
  
Cosa que es fa pública en compliment del que ordena la legislació vigent i el mateix decret d'Alcaldia.
Diari Oficial de la Generalitat Valenciana


Sumari del DOGV 4076, del 31-08-2001 (2001/7519)

Rotlle d'apel·lació número 47/2001. Cèdula de notificació.
----------------------------------------------------------

### Dades del document

Número de DOGV
:   4076

Data del DOGV
:   31-08-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/7519


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 47/2001. Cèdula de notificació. [2001/F7519]
  
La Secció Sisena de l'Audiència Provincial de València ha dictat, en el rotlle d'apel·lació número 47/2001, la sentència que té l'encapçalament i la part dispositiva següents:
  
Sentència número 383
  
- President: Vicente Ortega Llorca
  
- Magistrats:
  
· Ana Pérez Tórtola
  
· Juan Fermín Prado Arditto
  
València, 23 de maig de 2001
  
La Secció Sisena d'aquesta audiència provincial, sent-ne ponent la magistrada Ana Pérez Tórtola, ha vist les actuacions de judici verbal número 22/2000, promogudes davant del Jutjat de Primera Instància número 10 de València pel senyor Manuel Pedrosa Medina, contra Baloise Seguros y Reaseguros, SA, i el senyor Jesús Rodríguez Galván, sobre reclamació de quantitat; pendents davant d'aquesta en virtut del recurs d'apel·lació interposat pel demandat, Baloise Seguros y Reaseguros, SA, que en el seu escrit d'apel·lació va al·legar els motius pels quals dissentia de la resolució dictada en primera instància.
  
Decisió
  
1r. Desestimar el recurs d'apel·lació interposat per la representació de Baloise Seguros y Reaseguros, SA, contra la sentència de data 5 de juliol de 2000, dictada pel Jutjat de Primera Instància número 10 de València, i confirmar-la en totes les seues parts.
  
2n. Imposar les costes causades en aquesta alçada a la part apel·lant.
  
I quan pertoque, retorneu les actuacions originals al jutjat de procedència, amb un certificat literal d'aquesta mateixa resolució i l'ofici oportú.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar el recurs de cassació.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Jesús Rodríguez Galvañ.
Diari Oficial de la Generalitat Valenciana


Sumari del DOGV 4094, del 26-09-2001 (2001/9352)

Informació pública del projecte d'urbanització integrant del programa d'actuació integrada corresponent a la unitat d'execució Juan Verdeguer del PGOU de València.
-------------------------------------------------------------------------------------------------------------------------------------------------------------------

### Dades del document

Número de DOGV
:   4094

Data del DOGV
:   26-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9352


Organisme emissor
:   Ajuntament de València

Tipus de document
:   Anunci

Informació pública del projecte d'urbanització integrant del programa d'actuació integrada corresponent a la unitat d'execució Juan Verdeguer del PGOU de València. [2001/M9352]
  
L'alcaldia, per Decret de data 4 de setembre de 2001, ha disposat el següent:
  
«Vist, i als efectes establits en l'article 34 de la Llei Reguladora de l'Activitat Urbanística, s'indica que el punt VII de l'Acord plenari de data 30 de desembre de 1999 disposa que: "En conseqüència, s'aprova el programa d'actuació integrada de la unitat d'execució Juan Verdeguer, condicionant tot això a l'acceptació i compliment de les modificacions imposades en els apartats anteriors i a l'aprovació definitiva del pla de reforma interior", formant part integrant del dit programa el projecte d'urbanització.
  
Publiqueu aquest decret en el Diari Oficial de la Generalitat Valenciana.»
  
Contra l'acte administratiu transcrit, que és definitiu en la via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, vosté podrà interposar un dels següents recursos:
  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, a comptar des del dia següent al de la recepció d'aquesta notificació.
  
Si transcorre un mes des del dia següent al de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent al de la recepció d'aquesta notificació.
  
Tot això sense perjudici de poder interposar qualsevol altre recurs o acció que estime procedent.
Diari Oficial de la Generalitat Valenciana


Sumari del DOGV 3969, del 29-03-2001 (2001/2797)

Concurs. Execució de les obres de sanejament integral del barri de Sant Antoni.
-------------------------------------------------------------------------------

### Dades del document

Número de DOGV
:   3969

Data del DOGV
:   29-03-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/2797


Data del document
:   15-03-2001

Organisme emissor
:   Societat Anònima Municipal Actuacions Urbanes de València (Aumsa)

Tipus de document
:   Concurs

Anàlisi jurídica

 Descriptors 

:   * contracte d'obres

Concurs. Execució de les obres de sanejament integral del barri de Sant Antoni. [2001/M2797]
  
Referència: 281.
  
Objecte: execució de les obres de sanejament integral del barri de Sant Antoni.
  
Clasificació del contractista:
  
Grup Subgrup Categoria
  
E 1 f
  
Obtenció d'informació i retirada de documentació:
  
Oficines d'aumsa, carrer de l'Antiga Senda d'en Senent, número 8, 46691 València. Telèfon 66 940 81 02. Fax 96 337 11 13. Correu electrònic: cttdr@otdet.tm, www.aumsa.es.
  
Data i hora límit de presentació d'ofertes: fins a les 12.00 hores del dia 2 de maig de 2001.
  
Lloc de presentació d'ofertes: oficines d'Aumsa.
  
Obertura pública d'ofertes: oficines d'Aumsa a les 12.00 hores del dia 4 de maig de 2001.
  
Finançament: Projecte finançat al 80% a càrrec dels Fons de Cohesió - Unió Europea.
Diari Oficial de la Generalitat Valenciana


Sumari del DOGV 4050, del 25-07-2001 (2001/6418)

RESOLUCIÓ de 27 de juny de 2001, de la Universitat d'Alacant, per la qual es fa pública la composició d'una Comissió jutjadora d'un concurs docent de mèrits.
-------------------------------------------------------------------------------------------------------------------------------------------------------------

### Dades del document

Número de DOGV
:   4050

Data del DOGV
:   25-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6418


Organisme emissor
:   Universitat d'Alacant

Tipus de document
:   Resolució

RESOLUCIÓ de 27 de juny de 2001, de la Universitat d'Alacant, per la qual es fa pública la composició d'una Comissió jutjadora d'un concurs docent de mèrits. [2001/X6418]
  
En compliment del que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designat el Presidents i Vocals per aquesta Universi-tat, aquest Rectorat fa pública la composició de la comissió que ha de resol-dre el concurs de mèrits per a la provisió d'una plaça de Professorat, convocat per Resolució d'aquesta Universitat de 5 d'abril de 2001 (BOE de 2 de maig) i que es relaciona en l'annex d'aquesta resolució.
  
Aquesta comissió haurà de constituir-se en un termini no superior a quatre mesos comptadors des de la publicació d'aquesta resolució en el Boletín Oficial del Estado.
  
Contra aquesta resolució els interessats podran presentar reclamació davant del rector en el termini de 15 dies hàbils a partir de l'endemà de la publicació.
  
Alacant, 27 de juny de 2001.- El rector, per delegació article 54 dels Estatuts: Miguel Louis Cereceda.
  
ANNEX I
  
Comissió C. 944
  
Convocada per Resolució de 5 d'abril de 2001 (BOE de 5 d'abril de 2001)
  
Cos a què pertany la plaça: catedràtic d'escola universitària (DF02148)
  
Àrea de coneixement a què pertany: Didàctica de les Ciències Experimentals.
  
Comissió titular
  
President: Narciso Sauleda Pares. Catedràtic d'universitat. Universitat d'Alacant
  
Secretari: Daniel Gil Pérez. Catedràtic d'universitat. Universitat de València
  
Vocal: Carlos Furió Más. Catedràtic d'escola universitària. Universitat de València
  
Vocal: Valentín Gavidia Catalán. Catedràtic d'escola universitària. Universitat de València
  
Vocal: Pilar Jiménez Alexandre. Catedràtic d'escola universitària. Universitat de Santiago de Compostel·la
  
Comissió suplent
  
President: Rafael Porlan Ariza. Catedràtic d'universitat. Universitat de Sevilla
  
Secretari: Pedro Cañal De León. Catedràtic d'universitat. Universitat de Sevilla
  
Vocal: Isabel García-Rodeja Gayoso. Catedràtic d'escola universitària. Universitat de Santiago de Compostel·la
  
Vocal: Javier García Gómez. Catedràtic d'escola universitària. Universitat de València
  
Vocal: Jaime Sieres Sala. Catedràtic d'escola universitària. Universitat de València
Diari Oficial de la Generalitat Valenciana


Sumari del DOGV 3939, del 14-02-2001 (2001/1229)

Informació pública de les quotes provisionals d'urbanització de la unitat d'actuació 16, Camí de la Mar, de Moncofa.
--------------------------------------------------------------------------------------------------------------------

### Dades del document

Número de DOGV
:   3939

Data del DOGV
:   14-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1229


Organisme emissor
:   Ajuntament de Moncofa

Tipus de document
:   Anunci

Informació pública de les quotes provisionals d'urbanització de la unitat d'actuació 16, Camí de la Mar, de Moncofa. [2001/Q1229]
  
Mitjançant l'Acord del Ple de l'Ajuntament de Moncofa, de data 25 de gener de 2001, es va aprovar sotmetre a informació pública, per un període de 20 dies, comptadors des de la publicació d'aquest edicte en el Diari Oficial de la Generalitat Valenciana les quotes d'urbanització provisionals relatives a la urbanització de la UA-16, Camí de la Mar, per tal que els interessats presenten al·legacions i suggeriments, tot açò en compliment de l'article 72.1.a de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3991, del 03-05-2001 (2001/3692)

Rotlle d'apel·lació número 326/2000. Cèdula de notificació.
-----------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/3692


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 326/2000. Cèdula de notificació. [2001/F3692]
  
Francisco Mares Roger, secretari judicial de la Secció Desena de l'Audiència Provincial de València, per mitjà d'aquest edicte, faig saber:
  
Que en virtut del que s'ha acordat per resolució del dia de la data, dictada en el rotlle d'apel·lació número 326/2000, que prové del judici número 124/1999, del Jutjat de Primera Instància número 3 de Torrent, s'ha acordat notificar a l'apel·lat incomparegut en aquesta alçada, que es dirà al final, la sentència dictada en el rotlle esmentat, que té l'encapçalament i la decisió següents:
  
Encapçalament
  
«La Secció Desena de l'Audiència Provincial, en grau d'apel·lació, ha vist les actuacions de separació número 124/1999, seguides davant del Jutjat de Primera Instància número 3 de Torrent, entre les parts, d'una, com a demandant-apel·lant, la senyora Lourdes Cardoso Ferreiro, dirigit pel lletrat Francisco Javier Forment Silla, i representat per la procuradora Ana Isabel Serna Nieva, i de l'altra, com a demandat-apel·lat, el senyor José Carlos Peixoto Vidal, no comparegut, sent-ne part el Ministeri Fiscal, representat pel fiscal Francisco Granell Pons.
  
N'és ponent el magistrat José Enrique de Motta García-España.»
  
Decisió
  
«Declarem que es denega el recurs d'apel·lació interposat per la procuradora Ana Isabel Serna Nieva, en representació de la senyora Lourdes Cardoso Ferreiro, contra la sentència de data 15 de maig de 2000 dictada pel Jutjat de Primera Instància número 3 de Torrent, la resolució de la qual confirmem íntegrament, sense fer expressa declaració quant a les costes d'aquesta alçada.»
  
I perquè el que s'ha acordat es complisca i valga de notificació a l'apel·lat incomparegut en aquesta alçada, amb la prèvia fixació al tauler d'anuncis d'aquesta Secció Desena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 4059, del 07-08-2001 (2001/7539)

Notificació de la resolució de l'expedient nº 51/155/01, a Gabesa, SL.
----------------------------------------------------------------------

### Dades del document

Número de DOGV
:   4059

Data del DOGV
:   07-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/7539


Organisme emissor
:   Conselleria de Sanitat

Tipus de document
:   Anunci

Notificació de la resolució de l'expedient nº 51/155/01, a Gabesa, SL. [2001/7539]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre, BOE de 27.11).
  
Contra aquesta resolució, que no exhaureix la via administrativa, s'hi pot interposar recurs d'alçada davant la Direcció General per a la Salut Pública de la Conselleria de Sanitat, en el termini d'un mes comptador des de l'endemà de la publicació en el Diari Oficial de la Generalitat Valenciana, en la Direcció Territorial de Sanitat de València, al carrer de la Guàrdia Civil, 21, 46743 València, o de la manera que preveu l'article 38.4 de la Llei 30/1992.
  
Per fer efectiu el pagament de la sanció imposada per aquesta resolució, cal sol·licitar els documents que hi ha a la Secció de Sancions de les oficines de la Direcció Territorial de Sanitat, al carrer de la Guàrdia Civil, 21, de València, i ingressar l'import en qualsevol de les entitats financeres que s'hi indiquen dins dels terminis que s'hi assenyalen.
  
També s'adverteix que, segons el contingut de l'article 20.6 del Reial Decret 1398/1993 (BOE de 04.08.1993), la publicació d'aquest edicte interromp el termini de tramitació del procediment.
  
València, 12 de juliol de 2001.- El director territorial de Sanitat: Daniel Pablo Comeche.
  
Persona interessada: Gabesa, SL.
  
Últim domicili conegut: Enric Soler, 13.
  
Població: Aldaia.
  
Expedient: 51/155/01
  
Fase:resolució.
  
Infracció: deficiències higièniques sanitàries.
  
Preceptes infringits: article 5.3 del Reial Decret 1945/1983, de 22 de juny, pel qual es regulen les infraccions i sancions en matèria de defensa del consumidor i de la producció agroalimentària (BOE de 05.07.1983) i tipificada en l'article 35.A.3a de la Llei 14/1986, de 25 d'abril, General de Sanitat (BOE de 29.04.1986) i articles 7.5 i 7.7 del Reial Decret 2419/1978, de 19 de maig, que aprova la Reglamentació Tècnica Sanitària per a l'elaboració, la circulació i el comerç de productes de confiteria, pastisseria, brioixeria i rebosteria (BOE de 12.10.1978), modificat pel Reial Decret 1355/1983, de 27 d'abril (BOE de 27.05.1983) i punt 1, cap. VIII, annex del Reial Decret 2207/1995, de 28 de desembre (BOE de 27.02.1996), sobre normes d'higiene dels productes alimentaris.
  
Sanció: 160.000 pessetes (961.62 euros).
Diari Oficial de la Generalitat Valenciana


Sumari del DOGV 4002, del 18-05-2001 (2001/4606)

Informació pública de la modificació de les bases específiques per cobrir una plaça de conserge.
------------------------------------------------------------------------------------------------

### Dades del document

Número de DOGV
:   4002

Data del DOGV
:   18-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/4606


Data del document
:   02-05-2001

Organisme emissor
:   Ajuntament de Sueca

Tipus de document
:   Convocatòria

Anàlisi jurídica

 Descriptors 

:   * Sueca
    * administració local
    * concurs administratiu

Informació pública de la modificació de les bases específiques per cobrir una plaça de conserge. [2001/X4606]
  
La Comissió de Govern, en la sessió del dia 30 d'abril de l'any en curs, pel que fa a les bases específiques per a cobrir una plaça de conserge, vacant a la plantilla de personal vigent i inclosa en l'oferta d'ocupació pública de 1999, aprovades en sessió de 21 de març últim, i que foren publicades en el Butlletí Oficial de la Província de data 14 d'abril de 2001, va acordar modificar-les en els sentits següents:
  
L'escala en la qual s'enquadra és: Administració General.
  
Quant als requisits exigits, punt 1, el seu contingut serà: ?Ser funcionari de carrera de qualsevol Administració Pública i pertànyer al grup E?.
  
Cosa que fem pública perquè en prengueu coneixement.